ટિંટોઈ (તા. મોડાસા)

ટિંટોઈ ભારત દેશના પશ્ચિમ ભાગમાં આવેલા ગુજરાત રાજ્યના ઇશાન ખૂણે આવેલા અરવલ્લી જિલ્લામાં આવેલા કુલ ૬ (છ) તાલુકાઓ પૈકીના એક એવા મોડાસા તાલુકામાં આવેલું એક મોટું ગામ છે. ટિંટોઈ ગામના લોકોનો મુખ્ય વ્યવસાય ખેતી, ખેતમજૂરી તેમ જ પશુપાલન છે. આ ગામમાં મુખ્યત્વે ઘઉં, જીરુ, બાજરી, કપાસ,  દિવેલી તેમ જ શાકભાજીના પાકની ખેતી કરવામાં આવે છે. આ ગામમાં પ્રાથમિક શાળા, પંચાયતઘર, આંગણવાડી, સહકારી અને રાષ્ટ્રીયકૃત બેંક તેમ જ દૂધની ડેરી જેવી સવલતો પ્રાપ્ય થયેલી છે.

 ઉદ્યોગો 
આ ગામમાં ટ્રક ટ્રાન્સપોર્ટ અને મોટર બોડી બિલ્ડીંગનો વ્યવસાય પણ વિકસ્યો છે.

સાહિત્યમાં ઉલ્લેખ
ઝવેરચંદ મેઘાણી રચિત લોકકથા સંગ્રહ સૌરાષ્ટ્રની રસધાર ભાગ પ ની એક વાર્તા બહારવટિયોમાં આ ગામનો ઉલ્લેખ આવે છે.

 જોવાલાયક સ્થળો 
ગામમાં પગથિયાવાળી વાવ આવેલી છે, જેને રાજ્ય સંરક્ષિત સ્મારક ‍(S-GJ-344) તરીકે જાહેર કરાયેલી છે.

 સંદર્ભ 

શ્રેણી:મોડાસા તાલુકો